קימברלי חתמה עם טלמונדו חוזה על מנת לצלם 3 סדרות נוספות בחברה, זאת עקב הצלחתה בטלנובלה "El Rostro De La Venganza". היא המשיכה את קריירת המשחק שלה בסדרה נוספת של טלמונדו, אותה צילמה בשנת 2013, "Marido En Alquiler", שם שיחקה את פטריסיה איברה פלמר.
בשנת 2014, נערך במיאמי הטקס היוקרתי של חברת "טלמונדו", "Premios Tu Mundo"', שם זכתה קימברלי בתואר "השחקנית הראשית הצעירה הטובה ביותר לשנת 2014". זאת, על תפקידה בטלנובלה "Marido En alquiler".
באוקטובר 2014, נודע כי קימברלי בדרכה לעשות את תפקידה הראשי הראשון בטלוויזיה, בהפקה חדשה של חברת טלמונדו, "מילה של כבוד"/"Tierra De Reyes", חידוש מודרני לטלנובלה ששודרה בשנת 2003 במדינות רבות וקיבלה הצלחה רבה, "תשוקת הנצים"/ "Pasion De Gavilanes". על תפקידה בטלנובלה זאת, היא הייתה מועמדת בטקס "Premios Tu Mundo" של חברת טלמונדו על שלושה תארים. לבסוף, זכתה קימברלי בטקס בתואר "Soy Sexy And I Know It".
לאחר הופעת הבכורה שלה בטלנובלה "Tierra De Reyes", המשיכה קימברלי בטלנובלה נוספת יחד עם חברת טלמונדו. לאחר שהתמודדה על תפקיד ראשי בקומדיה הרומנטית "מי זה מי"/"Quien Es Quien", אל מול שחקניות כגון "חימנה דוקה", קימברלי קיבלה את התפקיד הראשי בקומדיה הרומנטית. היא גילמה את דמותה של פרננדה מנריקה, בחורה צעירה, חכמה ויפה אשר רוצה לנקום במשפחת פואנטמיור העשירה, היא בטוחה כי משפחת פואנטמיור הם האחראים למותו של אביה ולהכנסת אחיה לכלא, עקב מרמה כספית בין שתי המשפחות. פרננדה משנה את זהותה ואת שמה על-מנת לנקום, ונכנסת לעבוד בתאגיד פואנטמיור בשם "איסבלה בלנקו", היא גורמת ללאונרדו פואנטמיור להתאהב בה ולהציע לה נישואין, אך הדברים מסתבכים כאשר לאונרדו מתחלף בתאונה אכזרית עם השכפול שלו פריקו, איתו היא תדע מה זו אהבה אמיתית.
בין השנים 2017–2016 היא הופיעה לראשונה בטלנובלה מבית "טלויסה" שנקראת "באה מאהבה" (Vino El Amor) ובה גילמה את הדמות של גרסיאלה פלסיוס.
משנת 2019 מגלמת את דמותה של סופיה בעונה השנייה של הטלנובלה המקסיקנית "באהבה אין חוקים". היא משחקת את אחת הדמויות הראשיות בתפקיד של עורכת דין, בעוד בעונה הראשונה היא גם השתתפה אך בתפקיד אורח.
בשנת 2021 החלה לשחק בסדרה "la desmalada" בתפקיד איזבלה.
חיים אישיים.
קימברלי מתגוררת במיאמי יחד עם אחיה לאנס, משתייכת לסוכנות "Aisha Enterpraises". במהלך צילומי הסדרה "Grachi", נודע כי קימברלי נמצאת בזוגיות עם השחקן מאוריסיו הנאו, אשר שיחק איתה בסדרת הילדים במשך שתי העונות. למרות ההכחשות מצד שניהם, ניתן היה לראות תמונות שלהם מתנשקים במספר מקרים. תקופה לאחר מכן קימברלי עברה לטלמונדו, שם צילמה מספר סדרות. לאחר טקס "Premiso Tu Mundo 2015", החלו לעלות חשדות כי קימברלי מנהלת זוגיות עם השחקן הלטיני רפאל אמאיה, המבוגר ממנה ב-15 שנים. נראה כי השניים נמצאים בזוגיות, למרות הכחשות מצד שניהם, חברים מקורבים טענו כי הם אכן מנהלים רומן וכי קימברלי אף הכירה את משפחתו של רפאל במהלך חגיגות הקריסמיס. השמועות החלו לאחר שקימברלי ורפאל נראו קרובים במהלך הטקס, שהתרחש באוגוסט 2015, ברגע בו קימברלי הגישה לרפאל את הפרס בו זכה, הם נראו מחובקים וצמודים. מספר חודשים לאחר מכן, התקשורת במיאמי חשפה כי מקורביה של קימברלי מסרו כי קימברלי היא אכן החברה החדשה של רפאל, שניהם הכחישו את הרומן אך מספר ימים לאחר מכן, חשף המנחה דניאל סרקוס, חבר טוב של רפאל, כי הוא כבר ידע על הרומן ואיחל להם המון מזל טוב והצלחה.
רציו
הצבא הסורי החופשי
הצבא הסורי החופשי (בערבית: الجَيْش السوري الحُرّ; תעתיק מדויק: אלְגַ'יְש אלסּוּרִי אלְחֻרּ) הוא קבוצת אופוזיציה צבאית מרכזית בסוריה. הקבוצה מורכבת מעריקי הצבא והכוחות המזוינים של סוריה שהיו פעילים בזמן ההתקוממות בסוריה, במהלך האביב הערבי.
היסטוריה.
קבוצת ההתנגדות הצבאית הכריזה על הקמתה ב-29 ביולי 2011 באמצעות פרסום וידאו באינטרנט על ידי עריקים במדי הצבא הסורי, שבו קראו לאנשי צבא נוספים לערוק ולהצטרף אליהם. מנהיג הקבוצה, שהזדהה כאל"ם ריאד אל-אסעד, הודיע כי "הצבא הסורי החופשי" יעבוד יד ביד עם המפגינים במטרה להפיל את מנגנון השלטון והצהיר כי כל כוחות הביטחון התוקפים אזרחים הם מטרות לגיטימיות עבורם. ריאד אל-אסעד הדגיש כי ל"צבא הסורי החופשי" אין מטרות פוליטיות מלבד שחרורה של סוריה ממשטרו של בשאר אל-אסד.
"הצבא הסורי החופשי" הצהיר גם כי הסכסוך אינו עדתי, וכי יש בין שורותיהם עלווים המתנגדים למשטר, וכי לא יהיו פעולות תגמול נגד מגזר זה כאשר המשטר ייפול (הנשיא בשאר אל-אסד הוא עלווי). ב-23 בספטמבר 2011 התמזג "הצבא הסורי החופשי" עם תנועת "הקצינים החופשיים" (בערבית: حركة الضباط الأحرار, חרכת א-דֻבּאט אל-אחראר), ובכך הפך לקבוצת האופוזיציה הצבאית העיקרית. עד סוף דצמבר 2011 עמדו ההערכות, מטעם פעילים ומקורות עיתונאיים שונים, על עריקות מקרב הכוחות המזוינים בין 15,000 ל-20,000, ובה בעת העריכו ארגוני מודיעין מערביים כי המספר עומד על מעל ל-10,000. באמצע ינואר 2012, הצבא הסורי החופשי הודיע כי בשל העריקות המתמשכות יש סה"כ כ-40,000 איש בשורותיהם.
לדברי המנהיג אל"ם ריאד אל-אסעד, החל מנובמבר 2011 "הצבא הסורי החופשי" זכה לבין 100 עד 300 חברים בכל פעם שהוא יצא בהתקפה. לוחמי הקבוצה השתתפו בלחימה בעיר המזרחית דיר א-זור, בעיר הנמל לטקיה, במחוז הצפוני אידליב, באזור הדרומי של דרעא (מקום תחילת ההתקוממות), בפרברים של דמשק הבירה, בעיר חלב ובערים המרכזיות חומס וחמאת.
בשנת 2012 הוקמה מועצה צבאית אשר תפקידה לפקד על הצבא החופשי ועל קבוצות נוספות הנלחמות במשטר. בראש המועצה הועמד סלים אידריס, שערק מהצבא הסורי במרץ 2012.
מבנה.
לפני ספטמבר 2012 המפקדה העליונה של הצבא הסורי החופשי פעלה ממחוז האטאי שבדרום טורקיה, קרוב לגבול הסורי. בספטמבר 2012 הצבא הסורי החופשי הודיע שהוא מעביר את המטה שלו למחוז אידליב בתוך סוריה. בראש המפקדה העליונה עומד המפקד העליון המשמש כמעין רמטכ"ל של צבא לאומי, קולונל סלים אידריס. לזה האחרון חמישה סגנים שכל אחד אחראי על חמישה מחוזות אחרים במדינה. יחידות השדה הן תחת פיקודם הישיר של תשעה מפקדים אזוריים, אשר כפופים ישירות לקולונל אידריס.
שיתוף פעולה עם המועצה הלאומית של סוריה.
ב-1 בדצמבר 2011 "הצבא הסורי החופשי" הגיע להסכמה עם "המועצה הלאומית של סוריה" על תיאום פעולות ומדיניות משותף.
חברה כלכלית לירושלים
מכתב אל אבא
מאיר רוסטון
מאיר רוסטון (באנגלית: Murray Roston; נולד ב-10 בדצמבר 1928) הוא חוקר ספרות, פרופסור אמריטוס לספרות אנגלית באוניברסיטת בר-אילן.
ביוגרפיה.
רוסטון נולד בלונדון ב-10 בדצמבר 1928. הוא זכה במלגה ללימודי קלאסיקה באוניברסיטת קיימברידג' ולאחר סיום התואר פנה לספרות אנגלית באוניברסיטת לונדון. הוא עלה לישראל ב-1956 למשרת מרצה באוניברסיטת בר-אילן, שם כיום הוא פרופסור אמריטוס. רוסטון לימד מספר פעמים כפרופסור אורח באוניברסיטת סטנפורד וכן באוניברסיטת וירג'יניה. בשנים 1988–1990 כיהן כדקאן הפקולטה למדעי הרוח בבר-אילן. בשנת 1999 נתמנה רוסטון כפרופסור אורח בקביעות באוניברסיטת קליפורניה בלוס אנג'לס ולימד שם כל שנה שלישית. רוסטון חבר במספר רב של ועדות מערכת וועדות ייעוץ אקדמיות וכן ניהל את התוכנית למדעי הרוח באוניברסיטה הפתוחה.
מחקר.
רוסטון הוא חוקר בינתחומי, מחבר של סדרת ספרים הבוחנים כיצד שינויים בני התקופה באמנות החזותית יכולים להאיר את הבנתנו בהתפתחויות מקבילות בספרות. הוא פרסם שישה ספרים על יחסי הגומלין עם האמנות וכן כמה ספרים על מגוון נושאים, מהרנסאנס עד התקופה המודרנית. ספרו האחרון "The Comic Mode in English Literature" נבחר על ידי המגזין היוקרתי לרשימת הספרים האקדמיים המצטיינים לשנת 2012.
חיים אישיים.
בשנת 1956 נישא רוסטון לאמונה לבית משפחת לרמן. זמן קצר לאחר מכן הם עלו לישראל, חיו במשך תקופה ארוכה בקריית אונו ולאחרונה עברו לנורדיה, סמוך לנתניה. לזוג שלוש בנות, ירדנה (נשואה לפרופ' אלכסנדר לובוצקי), נינה ויונית, חמישה עשר נכדים ומספר נינים. אחותו ג'ויס הייתה נשואה לפרופ' אהרן הראל-פיש.
חיבוריו.
עריכה.
העולם השקספירי: ילקוט עיונים חדשים לציון יובל ה-400 להולדת שקספיר. עם הספר, 1965, 283 עמודים.
לובשות השאלים
סם רוקוול
סמואל "סם" רוקוול (אנגלית: Samuel "Sam" Rockwell; נולד ב-5 בנובמבר 1968) הוא שחקן קולנוע, טלוויזיה ותיאטרון אמריקאי זוכה פרס אוסקר לשחקן המשנה הטוב ביותר על תפקידו בסרט "שלושה שלטים מחוץ לאבינג, מיזורי", עליו גם זכה בפרס גלובוס הזהב ובפרס בבאפט"א. עוד סרטים בהם שיחק רוקוול כשחקן קולנוע ראשי הן; "ירח", "וידויים של מוח מסוכן", "עמוק בגרון" וכשחקן משני בסרטים "גרין מייל", "אנשי המזימות", "איירון מן 2", "פרוסט/ניקסון", "מדריך הטרמפיסט לגלקסיה", "התנקשות בג'סי ג'יימס על ידי הפחדן רוברט פורד" ו-"כיבוש הגלקסיה".
ביוגרפיה.
רוקוול נולד בדייל סיטי, קליפורניה שבארצות הברית. הוריו הם זוג השחקנים פני הס ופיט רוקוול, והם התגרשו כאשר היה בן חמש.
רוקוול גדל עם אביו בסן פרנסיסקו ולמד ב"בית ספר פרנסיסקו לאומנויות", לאחר שסיים את לימודיו עבר להתגורר בניו יורק כדי להיות שחקן.
קריירה.
רוקוול למד ותירגל את יכולות המשחק שלו בסטודיו ויליאם אספר שבמנהטן.